यूनि. की ओर से रजिस्ट्रेशन भेजने पर दयानंद आयुर्वेदिक कॉलेज के बाहर एबीवीपी का धरना
अखिलभारतीय विद्यार्थी परिषद जालंधर महानगर इकाई ने दयानंद आयुर्वेदिक कॉलेज के बाहर स्टूडेंट्स के साथ धरना दिया। दयानंद आयुर्वेदिक कॉलेज में स्टूडेंट्स की ओर से यूनिवर्सिटी की तरफ से फाइनल रजिस्ट्रेशन ना होने पर धरना दिया गया।
उनका ये कहना है की हमारी यूनिवर्सिटी गुरु रविदास आयुर्वेदिक यूनिवर्सिटी को सीसीआईएम यानी सेंट्रल कौंसिल ऑफ इंडियन मेडिसिन से मान्यता प्राप्त नहींं है। 2011 बैच के स्टूडेंट्स ने इंटर्नशिप पूरी हो चुकी है उनकी सिर्फ प्रोविजनल रजिस्ट्रेशन हुई है और फाइनल रजिस्ट्रेशन नहीं हो रही है। मालूम हो कि 2010 बैच के स्टूडेंट्स को भी ऐसी समस्या का सामना करना पड़ा था तब भी उन्हें स्ट्राइक के बाद एक ही साल की मान्यता प्राप्त हुई थी। एबीवीपी और स्टूडेंट्स ने यूनिवर्सिटी प्रशासन से मांग है की है कि एक साल के लिए ही नही बल्कि आने वाले सालों में भी स्टूडेंट्स को ऐसी मुश्किल का सामना ना करना पड़े इसीलिए जल्द से जल्द इस मुद्दे पर कार्रवाई की जाए। विश्व ग्रोवर प्रदेश कार्यकारिणी सदस्य ,वसु कत्याल विभाग संयोजक,जतिन मेहर चंद कॉलेज प्रधान, रूपाली, प्रिया,विनीत चित्राक्ष, दीपक बस्सी मौजूद रहे।
नॉन टीचिंग इंप्लाइज यूनियन पंजाब के चुनाव 19 मार्च को
जालंधर | प्राइवेटकॉलेज नॉन टीचिंग इंप्लाइज यूनियन पंजाब एडिड और अनएडेड के चुनाव रविवार 19 मार्च को डीएवी कॉलेज में होंगे। यह जानकारी यूनियन के प्रदेश प्रधान मदन लाल खुल्लर ने दी। उन्होंने बताया कि चुनाव के लिए लखविंदर सिंह, एचएमवी कॉलेज जालंधर जीएनडीयू विंग से चुनाव कन्वीनर होंगे, बचितर सिंह, माता गुजरी कॉलेज फतेहगढ़ साहिब पंजाबी यूनिवर्सिटी विंग से और अनिल शर्मा, एसडीपी कॉलेज लुधियाना से पंजाब यूनिवर्सिटी विंग से को-कन्वीनर रहेंगे। 8 मार्च तक उम्मीदवार अलग-अलग पदों के लिए अपने आवेदन भेजेंगे और 12 मार्च तक उम्मीदवार आवेदन वापिस ले सकेंगे।
bho_Deva bho_Deva hin_Deva bho_Deva hin_Deva